LEO ร่วมให้ข้อมูลงาน Analyst Meeting
LEO ร่วมให้ข้อมูลงาน Analyst Meeting ณ ห้อง ไลราบอลรูม The Bangkok Club เมื่อเร็ว ๆ นี้
2 เม.ย. 2564

นายเกตติวิทย์ สิทธิสุนทรวงศ์ ประธานเจ้าหน้าที่บริหาร พร้อมด้วย นายมานพ ปัจวิทย์ ประธานเจ้าหน้าที่ฝ่ายการเงิน บริษัท ลีโอ โกลบอล โลจิสติกส์ จำกัด (มหาชน) หรือ LEO ถ่ายภาพร่วมกับนักวิเคราะห์หลักทรัพย์ และผู้จัดการกองทุนในงาน Analyst Meeting ภายหลังการนำเสนอข้อมูลแผนการดำเนินธุรกิจปี 2564 โดยระบุว่า ภาพรวมการขนส่งสินค้าระหว่างประเทศมีแนวโน้มที่ดีขึ้นมากๆ เนื่องจาก ธุรกิจ E-Commerce เติบโตเพิ่มขึ้นในยุค New Normal ส่งผลให้ปริมาณการนำเข้า ส่งออก และราคาค่าขนส่งทางเรือและทางอากาศยังอยู่ในระดับสูง
โดยล่าสุดได้ร่วมทุนกับ Cardinal UK จัดตั้ง บริษัท คาร์ดินัล มาริไทม์ (ประเทศไทย) เพื่อให้บริการโลจิสติกส์ และการขนส่งสินค้าระหว่างประเทศ รุกตลาดในประเทศอังกฤษและยุโรปเหนือ นอกจากนี้ ทางบริษัทฯ วางงบลงทุนราว 300 ล้านบาท เพื่อใช้สำหรับการเข้าซื้อกิจการ (M&amp;A) และขยายธุรกิจที่เกี่ยวข้องกับการให้บริการโลจิสติกส์ ช่วยสนับสนุนการเติบโตในระยะยาว โดยงานดังกล่าว จัดขึ้น ณ ห้อง ไลราบอลรูม The Bangkok Club เมื่อเร็ว ๆ นี้